Diari Oficial de la Generalitat Valenciana


Sumari del DOGV 3851, del 05-10-2000 (2000/7999)

DECRET 140/2000, de 26 de setembre, del Govern Valencià, pel qual s'accepta la cessió gratuïta de la propietat de l'immoble situat a Sant Mateu, partida Portal o Cos, camí de la Font de Morella sense número, de 6.468,54 m², destinat a l'ampliació del centre d'ensenyament secundari de Sant Mateu, realitzada per l'ajuntament d'aquest municipi.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3851

Data del DOGV
:   05-10-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/7999


Data del document
:   26-09-2000

Organisme emissor
:   Conselleria d'Economia, Hisenda i Ocupació

Tipus de document
:   Decret

Descriptors 

:   * Sant Mateu
    * transmissió de la propietat
    * cultura regional
    * propietat immobiliària

DECRET 140/2000, de 26 de setembre, del Govern Valencià, pel qual s'accepta la cessió gratuïta de la propietat de l'immoble situat a Sant Mateu, partida Portal o Cos, camí de la Font de Morella sense número, de 6.468,54 m², destinat a l'ampliació del centre d'ensenyament secundari de Sant Mateu, realitzada per l'ajuntament d'aquest municipi. [2000/X7999]
  
L'Ajuntament de Sant Mateu, en sessió plenària realitzada el dia 18 de febrer de 1998, acordà la cessió gratuïta a la Generalitat Valenciana de l'immoble de la seua propietat, de 6.468'54 m² de superfície, situat en la partida Portal o Cos, camí de la Font de Morella sense número.
  
A proposta de la Conselleria de Cultura i Educació, s'iniciaren els tràmits legals oportuns per a la formalització de la cessió i acceptació gratuïta de l'immoble.
  
La cessió es realitza amb la finalitat de destinar l'immoble a l'ampliació del centre d'ensenyament secundari de Sant Mateu.
  
L'article 20 de la Llei 3/1986, de 24 d'octubre, de Patrimoni de la Generalitat Valenciana, estableix que la Generalitat Valenciana podrà adquirir béns i drets pels títols reconeguts per l'ordenament jurídic, i l'article 22 d'aquesta llei atribueix la competència per a l'acceptació de donacions al Govern Valencià.
  
Per això, a proposta del conseller d'Economia, Hisenda i Ocupació i amb la deliberació prèvia del Govern Valencià, en la reunió del dia 26 de setembre de 2000,
  
DECRETE
  
Article 1
  
S'accepta la cessió gratuïta de la propietat, realitzada per l'Ajuntament de Sant Mateu, de l'immoble situat en la partida Portal o Cos, camí de la Font de Morella sense número, d'aquesta població, la descripció de la qual és la següent:
  
Urbana: parcel·la situada en el terme de Sant Mateu, partida Portal o Cos, ocupa una superfície de seixanta-quatre àrees seixanta-vuit centiàrees, cinquanta-quatre decímetres quadrats, és a dir 6.468,54 metres quadrats.
  
Els seus límits són: nord, en línia de 69,31m, camí de la Font de Morella; sud, parcel·la cedida a la Diputació de Castelló i resta de la finca matriu de l'Ajuntament; oest, Agustín Moliner Sabater, en línia de 102 metres; i est, Ajuntament de Sant Mateu i institut, en línia de 87,95 metres.
  
Polígon 55, part indivisa de las parcel·les 3 i 4.
  
Consta inscrit en el Registre de la Propietat de Sant Mateu, al tom 567, llibre 61, foli 22, finca 7.611, inscripció 1ª.
  
Valoració: dos milions set-centes mil pessetes (2.700.000 PTA/16.227,33 euros).
  
Referència cadastral: no consta.
  
Càrregues i gravàmens: l'immoble està lliure de càrregues, gravàmens i arrendaments.
  
Article 2
  
La cessió gratuïta realitzada per l'Ajuntament de Sant Mateu s'efectua amb la condició de destinar l'immoble a l'ampliació del centre d'ensenyament secundari de la localitat.
  
Article 3
  
Elevar a escriptura pública la cessió i acceptació de l'immoble, totes les despeses d'aquesta seran a càrrec de la Generalitat Valenciana.
  
Article 4
  
L'immoble acceptat s'haurà d'incorporar a l'Inventari General de Béns i Drets de la Generalitat Valenciana, i inscriure's al seu nom en el Registre de la Propietat.
  
DISPOSICIÓ FINAL
  
La Conselleria d'Economia, Hisenda i Ocupació durà a terme els tràmits necessaris per a fer efectiu el que disposa aquest decret.
  
València, 26 de setembre de 2000
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller d'Economia, Hisenda i Ocupació,